স্টাফ রিপোর্টার ॥ নবীগঞ্জ উপজেলার কানাইপুর গ্রামে শিশুদের ঝগড়াকে কেন্দ্র করে দুই মহিলার সংঘর্ষে ৫ জন আহত হয়েছে। গতকাল বুধবার বিকালে এ সংঘর্ষ হয়। আহত সূত্রে জানা যায়, শিশুদের ঝগড়াকে কেন্দ্র করে ওই গ্রামের আঙ্গুরা বেগমের সাথে একই গ্রামের মায়া বেগমের বাকবিতন্ডা হয়। এক পর্যায়ে ওই দুই মহিলা সংঘর্ষে জড়িয়ে পড়ে। এতে তারা দুইজন আহত হয়। এ সময় তাদের সামাল দিতে গিয়ে আরো ৩ জন আহত হয়। তাদেরকে হাসপাতালে চিকিৎসা দেয়া হয়েছে।